Didier Reynders (2014)
**Didier J. L. Reynders** (sündinud 6. augustil 1958 Liège'is) on Belgia poliitik, alates 1. detsembrist 2019 Euroopa Komisjoni õigusküsimuste volinik von der Leyeni komisjonis.

Ta on lõpetanud Liège'i Ülikooli õigusteaduse alal.

Ta kuulub prantsuskeelsese liberaalsesse erakonda Mouvement Réformateur.

Belgia minister
---------------

Didier Reynders oli aastatel 1999–2019 Belgia kuues valitsuses katkematult minister: 12. juulist 1999 kuni 6. detsembrini 2011 oli ta Belgia rahandusminister ja seejärel 6. detsembrist 2011 kuni 30. novembrini 2019 Belgia välisminister. Pärast 2018. aasta detsembri valitsuskriisi määrati 9. detsembril 2018 ka kaitseministriks. Ta oli aastatel 2004–2019 ka Belgia asepeaminister.

2019. aasta suvel esitas Belgia peaminister Charles Michel Reyndersi Belgia kandidaadiks ametisseasuva Euroopa Komisjoni voliniku kohale. Valitud president Ursula von der Leyen esitas ta õigusküsimuste voliniku kandidaadiks. Reyndersi ärakuulamine Euroopa Parlamendis toimus 2019. aasta septembris ja tema kandidatuur kiideti suure häälteenamusega heaks. Ta astus ametisse 1. detsembril 2019.

Euroopa Komisjoni volinik
-------------------------

2020. aastal teatas Reynders kavatsusest töötada 2021. aastaks välja seadusandlik ettepanek, mis nõuab ettevõtetelt hoolsuskohustust seoses nende tegevuse ja tarneahela võimalike mõjudega inimõigustele ja keskkonnale. 

Reynders on mänginud tähtsat rolli ka Euroopa Liidu ja Poola vahelistes erimeelsustes. Ta on lubanud kasutada kõiki vahendeid, et tagada Poolas Euroopa Liidu õiguse ülimuslikkus. 

2022. aastal väideti, et Reynders oli üks vähemalt viiest ELi kõrgest ametnikust, kes 2021. aastal Iisraeli nuhkvara sihtmärgiks olid.

5. septembril 2023 nimetas Ursula von der Leyen Didier Reyndersi Euroopa Komisjoni konkurentsivoliniku kohusetäitjaks, kuna senine volinik Margrethe Vestager võttis palgata puhkuse, et keskenduda kandideerimisel Euroopa Investeerimispanga juhiks.

Viited
------

1. ↑  Didier Reyndersi CV. Euroopa Komisjoni veebisait.
2. ↑  Exclusive: Senior EU officials were targeted with Israeli spyware. Reuters, 11. aprill 2022.
3. ↑  Kivil, Karl. Vestager kandideerib EIB juhiks ning EL sai ajutise konkurentsivoliniku. ERR, 6. september 2023.

| * v
* r
Von der Leyeni komisjon (2019–2024) |
| --- |
| President | 
Saksamaa Ursula von der Leyen | Euroopa Liidu lipp |
| Juhtivad asepresidendid | 

* Läti Valdis Dombrovskis
* Holland Frans Timmermans (kuni 22. augustini 2023)
* Slovakkia Maroš Šefčovič (juhtiv asepresident alates 22. augustist 2023, varem asepresident)
* Taani Margrethe Vestager (puhkusel alates 5. septembrist 2023)

 |
| Asepresidendid | 

* Hispaania Josep Borrell
* Tšehhi Věra Jourová
* Kreeka Margarítis Schinás
* Horvaatia Dubravka Šuica

 |
| Volinikud | 

* Prantsusmaa Thierry Breton
* Malta Helena Dalli
* Portugal Elisa Ferreira
* Bulgaaria Marija Gabriel (kuni 15. maini 2023)
* Itaalia Paolo Gentiloni
* Austria Johannes Hahn
* Iirimaa Phil Hogan (kuni 26. augustini 2020)
* Rootsi Ylva Johansson
* Küpros Stélla Kyriakídou
* Sloveenia Janez Lenarčič
* Iirimaa Mairead McGuinness (alates 12. oktoobrist 2020)
* Belgia Didier Reynders
* Luksemburg Nicolas Schmit
* Eesti Kadri Simson
* Leedu Virginijus Sinkevičius
* Soome Jutta Urpilainen
* Rumeenia Adina Vălean
* Ungari Olivér Várhelyi
* Poola Janusz Wojciechowski

 |